ΓΡΑΠΤΗ ΕΡΩΤΗΣΗ E-2845/02

υποβολή: Marco Pannella (NI) προς την Επιτροπή

(10 Οκτωβρίου 2002)

Θέμα: Εξαπόλυση νέων διώξεων εναντίον των Ορεινών (Montagnards) στην Καμπότζη και το Βιετνάμ

Σύμφωνα με πληροφορίες προερχόμενες από διάφορες πηγές οι αστυνομίες της Καμπότζης και του Βιετνάμ έχουν εξαπολύσει πραγματικό ανθρωποκυνηγητό εναντίον εκατοντάδων Montagnards που αναγκάστηκαν να καταφύγουν στη ζούγκλα προκειμένου να διαφύγουν τη θρησκευτική και πολιτική δίωξη των αρχών του Ανόϊ. Το κλείσιμο των συνόρων μεταξύ Βιετνάμ και Καμπότζης, μαζί με το κλείσιμο των στρατοπέδων προσφύγων στην Καμπότζη, αποτελούν το πρελούδιο για τη συνέχιση του σφαγιασμού των Ορεινών οι οποίοι διώκονται αμείλικτα από το κομμουνιστικό καθεστώς του Ανόϊ επειδή ζητούν θρησκευτική και πολιτική ελευθερία, και οι οποίοι τώρα αδυνατούν να φύγουν από τη χώρα, Στο πλαίσιο αυτό, οι δηλώσεις τουπεύθυνου της UNHCR (Ύπατης Αρμοστίας των Ηνωμένων Εθνών για τους Πρόσφυγες) στην Καμπότζη, κ. Νικόλα Μιχαΐλοβιτς, σύμφωνα με τις οποίες από τον Φεβρουάριο-Μάρτιο είναι αδύνατο να μεταβούμε στα σύνορα και ακόμη και αν είμαστε σ' εκείνη την επαρχία μάς είναι αδύνατο να κινηθούμε ελεύθερα έχουν μέγιστη βαρύτητα. Σύμφωνα πάντα με τις δηλώσεις του κ. Μιχαΐλοβιτς θα πρέπει ναπενθυμίσουμε (δέκα χρόνια μετά τηνπογραφή της Σύμβασης για τους Πρόσφυγες) στην κυβέρνηση της Καμπότζης τιςποχρεώσεις της απέναντι στους πρόσφυγες.

Εξέφρασε ο Πρόεδρος της Επιτροπής, κ. Romano Prodi, στη συνάντηση που είχε με τον βιετναμέζο Πρωθυπουργό κ. Phan Van Khai στις 26 Σεπτεμβρίου στις Βρυξέλλες, τις έντονες διαμαρτυρίες της ΕΕ για τις βίαιες παραβιάσεις των δικαιωμάτων των Ορεινών στο Βιετνάμ· Τόνισε η Επιτροπή στην κυβέρνηση της Καμπότζης την επιτακτική ανάγκη να τηρήσει τιςποχρεώσεις της που απορρέουν από τη Διεθνή Σύμβαση για τους Πρόσφυγες· Τι πρωτοβουλίες προτίθεται να αναλάβει η Επιτροπή προκειμένου να διασφαλίσει την προστασία των θεμελιωδών δικαιωμάτων των μειονοτήτων στο Βιετνάμ·

Απάντηση του κ. Patten εξ ονόματος της Επιτροπής

(8 Νοεμβρίου 2002)

Το πρώτο άρθρο της συμφωνίας συνεργασίας μεταξύ της ΕΚ και του Βιετνάμ ορίζει ότι ο σεβασμός των δικαιωμάτων του ανθρώπου και των δημοκρατικών αρχών αποτελεί τη βάση για την εν λόγω συνεργασία. Θέματα που αφορούν το σεβασμό και την προώθηση των δικαιωμάτων του ανθρώπου συζητήθηκαν σε συνεδριάσεις της κοινής επιτροπής ΕΚ-Βιετνάμ που συστάθηκε στο πλαίσιο της συμφωνίας συνεργασίας.

Η Επιτροπή, από κοινού με τα κράτη μέλη που εκπροσωπούνται στο Βιετνάμ, παρακολουθεί επομένως εκ του σύνεγγυς τις εξελίξεις στον τομέα των δικαιωμάτων του ανθρώπου στο Βιετνάμ ως τμήμα της πολιτικής της Ένωσης να ενθαρρύνει και ναποστηρίζει τη συνεχή δέσμευση που ανέλαβε η κυβέρνηση του Βιετνάμ να σημειώσει πρόοδο στον τομέα των δικαιωμάτων του ανθρώπου.

Η Επιτροπή μετέχει επίσης από κοινού με τα κράτη μέλη σε τακτικό διάλογο με την κυβέρνηση του Βιετνάμ σχετικά με θέματα που αφορούν τα δικαιώματα του ανθρώπου και σε όλα τα διαβήματα προς την κυβέρνηση του Βιετνάμ. Πρόσφατα, ο Πρόεδρος Prodi εξέφρασε τις ανησυχίες μας στον πρωθυπουργό του Βιετνάμ κ. Phan Van Khai, κατά την επίσκεψή του στις Βρυξέλλες στις 26 Σεπτεμβρίου 2002.

Είναι επίσης σκόπιμο ναπενθυμισθεί ότι σύμφωνα με τη στρατηγική που συμφωνήθηκε με την κυβέρνηση του Βιετνάμ, η αναπτυξιακή συνεργασία Ευρωπαϊκής Κοινότητας-Βιετνάμ αποδίδει πρωταρχική σημασία στις περιοχές εθνικής μειονότητας στη χώρα.

Όσον αφορά τα συγκεκριμένα γεγονότα που αναφέρονται στην ερώτηση —ανθρωποκυνηγητό εναντίον εκατοντάδων Montagnards και περαιτέρω σφαγές Montagnards στο Βιετνάμ— έρευνες που πραγματοποίησαν η Ένωση και άλλοι εταίροι τόσο στο Βιετνάμ όσο και στη Καμπότζη δεν οδήγησαν σε αξιόπιστη επιβεβαίωση.

Σχετικά με το κλείσιμο των συνόρων μεταξύ του Βιετνάμ και της Καμπότζης, η Επιτροπή έθεσε επανειλημμένως στις καμποτζιανές αρχές το θέμα τωνποχρεώσεων της Καμπότζης που απορρέουν από τηνπογραφή της Διεθνούς Σύμβασης για τους Πρόσφυγες. Η αντιπροσωπεία της Επιτροπής στην Πνομ Πενχ συνεργάζεται επίσης στενά με το γραφείο της Ύπατης Αρμοστείας των Ηνωμένων Εθνών για τους Πρόσφυγες (UNHCR) στη Καμπότζη προκειμένου να λαμβάνει πρόσφατες πληροφορίες σχετικά με την κατάσταση στις συνοριακές περιοχές.

Η Επιτροπή, από κοινού με διπλωματικές αποστολές της Ένωσης, θα παρακολουθεί εκ του σύνεγγυς τις εξελίξεις, περιλαμβανομένης της συνεχιζόμενης κατάστασης στις κεντρικές επαρχίες, και θα λάβει κατάλληλα μέτρα.